cyanic-selkie/wikianc huggingface dataset:
Opaque
I 2011 gjorde Eliassen comeback på Jesse Jones sitt debutalbum 12 blokker, 1 vei inn i 2011, under aliaset Mae (Morten Aasdahl Eliassen). Under det ny pseudonymet har Eliassen gradvis begynt å rappe på morsmålet. I 2018 kom hans andre soloalbum, Proletar Adel. Albumet er produsert av Tommy Tee.
John von Neumann
Utdanning
I 1911 begynte János på det tyskspråklige lutherske gymnaset Fasori Gimnázium, en skole berømt for å ha undervist flere senere nobelprisvinnere, vitenskapsmenn og kunstnere. Matematikeren og fysikeren Eugene Wigner gikk ut av skolen ett år før von Neumann: han fikk i 1963 nobelprisen i fysikk. Matematikklæreren Lásló Rátz oppdaget fort talentet til den unge János og fikk foreldrenes samtykke til at eleven skulle få ekstraundervisning samtidig som at han fulgte regulær undervisning. Ekstraundervisningen ble gitt av matematikerne Gábor Szegö og av Michael Fekete. Fekete var på denne tiden privatdosent ved universitetet i Budapest, og Szegö var student samme sted.
Qinghe (Tieling)
Administrative enheter
Storkommuner:
Opaque
Høsten 2011 kom Gourmet Garbage på 23 plass i Morgenbladets kåring over norgeshistoriens 100 beste plater.
Qinghe (Tieling)
Administrative enheter
Kommune:
Ingolstadt
Ingolstadt er en by langs Donau ca. 80 kilometer nord for München, i den tyske delstaten Bayern.
I den gamle bykjernen, som delvis er omgitt av bymurer og tårn, finnes mange bevarte byggverk fra middelalderen, blant annet kirken Liebfrauenmünster fra 1425–1500.
John von Neumann
Utdanning
Grunnutdanningen ved Fasori Gimnázium ble fullført i 1921. Sin første vitenskapelige artikkel publiserte von Neumann i 1922, sammen med Michael Fekete.
Kun et begrenset antall jødiske studenter ble tillatt immatrikulert ved universitetet i Budapest, men den evnerike von Neumann hadde ingen problem med å få plass. Han fulgte imidlertid aldri forelesninger ved dette universitetet, han møtte kun til eksamenene. I 1921 begynte han et studium i kjemiteknikk ved universitetet i Berlin, men fra 1923 fortsatte han dette studiet ved ETH Zürich. I Zürich var han i kontakt med matematikerne Hermann Weyl og George Pólya.
Ingolstadt
Historie
Ingolstadt er først nevnt 806 som festning, og fikk byrettigheter 1250. Det bayerske universitet lå i Ingolstadt fra 1472 og 1802, for deretter å bli flyttet til München og gitt navnet Ludwig-Maximilians-Universität. Ingolstadt var lenge en viktig festningsby. Byen fikk store ødeleggelser under den annen verdenskrig.
John von Neumann
Utdanning
Von Neumann fullførte utdanningen i kjemiteknikk i 1926, men diplomoppgaven hans fra Zürich er gått tapt. Samtidig tok han doktorgrad i matematikk ved universitetet i Budapest, 23 år gammel. Emnet for doktoravhandlingen var hentet var aksiomatisk mengdelære.
Ingolstadt
Økonomi og næringsliv
Ingolstadt er et betydelig industrisenter med store oljeraffinerier som forsynes med olje i ledninger fra Genova og Trieste i Italia og Marseille i Frankrike. Bilmerket Audi produseres i Ingolstadt. Videre finnes metall- og møbelindustri.
John von Neumann
Første stillinger
Fra 1926 til 1929 var von Neumann privatdosent i Berlin. Samtidig hadde han stipend fra Rockefeller-stiftelsen, som gjorde at han i 1926-1927 kunne arbeide som assistent for David Hilbert i Göttingen. Hilbert var en av de mest innflytelsesrike matematikerne i forrige århundre. Det var von Neumann som omkring 1929 introduserte navnet «hilbertrom» og som ga teorien for slike indreproduktrom den abstrakte formen som er brukt i dag. I Gõttingen fikk von Neumann anledning til å sette seg inn i nyeste utvikling i kvantemekanikk, et emne som Hilbert selv underviste i. Notatene til von Neumann fra forelesningene ble grunnlaget for flere epokegjørende artikler om kvantemekanikk, og også en bok om emnet, første gang utgitt i 1935.
I fra 1929 til 1930 underviste von Neumann ved universitetet i Hamburg. Von Neumann var svært produktiv og publiserte i denne perioden over ti vitenskapelige artikler i året.
I 1930 giftet von Neumann seg med Mariette Koevesi, også hun fra Budapest. For å tilfredsstille familien hennes konverterte han til katolisismen. Sammen fikk de i 1935 en datter, kalt Marina.
Til Amerika
I 1929 ble von Neumann invitert til Princeton University av matematikeren Oswald Veblen, for å undervise i kvantemekanikk. Han kom til USA i 1930. Senere understreket han at han reiste til USA før den politiske situasjonen i Europa gjorde det vanskelig for jøder, og han regnet seg ikke som politisk flyktning. Det første året ved Princeton var han gjesteforeleser, før han fikk fast stilling. På grunn av sin unge aldre ble han flere ganger feilaktig tatt for å være student og ikke ansatt. I USA ble von Neumann kalt «Johnny».
Ved Princeton underviste von Neumann blant annet i hilbertteori, målteori og teori for operatorringer, det som i dag kalles von Neumann-algebraer. Undervisning var ikke han sterkeste side: tankeflukten hans var ofte vanskelig å følge for studentene. Han var beryktet for å klemme sammen ligninger på en liten del av tavla og så viske de ut igjen før noen hadde fått skrevet dem ned.
I januar 1933 ble von Neumann som én av de første fire bedt om å fylle et professorat ved det nystartete Institute for Advanced Study (IAS), et prestisjefylt forskningssenter i tilknytning til universitetet. Denne stillingen beholdt han resten av livet, men han brukte mye tid på reisevirksomhet og gjesteopphold ved andre universitet og forskningsinstitusjoner. Albert Einstein var også ansatt ved IAS.
En av mange besøkende ved IAS var Kurt Gödel, som i 1931 hadde vist at aksiomatiske system i en viss forstand alltid vil være ufullstendige. Han oppholdt seg ved IAS i 1934 og 1935. Von Neumann var svært sjokkert over resultatene i Gödel-teorien, etter i flere år å ha arbeidet med en aksiomatiske tilnærmingsmåte han hadde fått med David Hilbert.
Under et gjesteopphold ved University of Cambridge i England sommeren 1935 møtte von Neumann første gang Alan Turing. Turing hadde publisert arbeid der han hadde videreførte resultater av von Neumann om nær-periodiske funksjoner. Fra 1936 til 1938 besøkte Alan Turing IAS og fullførte en doktoravhandling under veiledning av professor i logikk Alonzo Church. Like før han kom til Princeton hadde Turing i 1936 gitt ut artikkelen «On Computable Numbers with an Application to the Entscheidungsproblem», et arbeid som reformulerte Kurt Gödels teori om begrensninger til matematiske bevis og som også introduserte en hypotetisk type av universelle regnemaskiner som i dag kalles turingmaskiner. Von Neumann var interessert i problemstillingene til Turing, og han ville gjerne ha Turing som assistent, men Turing selv foretrakk å returnere til Cambridge. Turings teori var et viktig grunnlag for von Neumanns senere arbeid med elektroniske regnemaskiner. I 1937 ble ekteparet von Neumann skilt. Samme år ble von Neumann amerikansk statsborger. Året etter giftet han seg med Klara Dan (1911-1963) fra Budapest.
I 1938 mottok han Bôcherprisen for arbeid innen matematisk analyse, den høyeste utmerkelsen til American Mathematical Society.
Andre verdenskrig og Manhattanprosjektet
I 1943 begynte han å arbeide i Manhattanprosjektet ved Los Alamos National Laboratory, etter å ha blitt invitert dit av Robert Oppenheimer. Prosjektet hadde som formål å utvikle en atombombe og var naturlig nok strengt hemmelig. På grunn av von Neumanns rådgivende funksjon i mange militære aktiviteter var han en av få vitenskapsmenn som fikk lov til å forlate Los Alamos mens Manhattanprosjektet pågikk.
Von Neumann jobbet i Teoridivisjonen, sammen med blant annet Hans Bethe og Victor Weisskopf. Etter invitasjon av von Neumann begynte også vennen Stanisław Ulam å arbeide ved Los Alamos. Von Neumann var en sterk talsmann for bruk av implosjon som grunnleggende element i atombomben: Eksplosiver legges rundt det kjernefysiske materialet, og når disse eksploderer komprimeres det kjernefysiske materialet slik at en oppnår kritisk masse for detonasjon.
Arbeidet ved Los Alamos gjorde von Neumann interessert i bruk av maskiner til å gjennomføre kompliserte tallberegninger.
Den 16. juli 1945 var von Neumann tilstede ved den første prøvesprengningen av en atombombe, sammen med en gruppe andre fra Los Alamos. Denne såkalte Trinityprøvesprengningen ble utført nær Socorro i New Mexico.
Fylkesvei 4244
Fylkesvei 4244 går mellom Åmot og Bakke bru i Sokndal kommune. Veien er 2,6 km lang.
John von Neumann
Andre verdenskrig og Manhattanprosjektet
Von Neumann var en nær venn av Edward Teller, kalt «hydrogenbombens far», og han bidro også til utviklingen av denne bombetypen.
Fylkesvei 4244
Frem til 2019 hadde veien betegnelsen fylkesvei 36.
John von Neumann
Andre verdenskrig og Manhattanprosjektet
Som anerkjennelse for arbeidet under andre verdenskrig ble von Neumann i juli 1946 tildelt Navy Distinguished Civilian Service Award og oktober samme år Medal for Merit, den høyeste sivile utmerkelsen i USA.
First Draft
I 1944 møtte von Neumann for første gang Herman Goldstine, på en jernbanestasjon i Aberdeen i Maryland. Militæret hadde her er treningsområde for utprøving av våpenteknologi. Goldstine hadde ansvaret for kontakten mellom det militære og University of Pennsylvania, i forbindelse med byggingen av den såkalte ENIAC-maskinen. ENIAC var et akronym for «Electronic Numerical Integrator And Computer», og maskinen regnes i dag som den første programmerbare generelle datamaskin. Offentligheten fikk først kjennskap til ENIAC i 1946. Goldstine og von Neumann kom etter hvert til å samarbeide tett om utvikling av datateknologi og numeriske metoder.
Goldstine involverte von Neumann i planleggingen av arvtakeren til ENIAC, kalt EDVAC eller «Electronic Discrete Variable Automatic Computer». Mens von Neumann var i Los Alamos sommeren 1944 sendte han en serie av brev til Goldstine med idéer og tanker rundt den nye maskinen. Goldstine samlet brevene i et felles dokument og distribuerte kopier av dette dokumentet til en rekke personer involvert i prosjektet. I 1945 ble dokumentet utgitt under navnet First Draft of a Report on the EDVAC, med von Neumann som forfatter. Her beskriver von Neumann i generelle vendinger hvilke deler som er nødvendige for å lage en anvendelig universell datamaskin. Denne konseptuelle arkitekturen kalles i dag en von Neumann-arkitektur eller von Neumann-maskin. Nesten alle av dagens kommersielt tilgjengelige hjemmedatamaskiner, mikrodatamaskiner og superdatamaskiner er von Neumann-maskiner. First Draft-rapporten er blitt kalt «det viktigste dokumentet i datateknologi».
Bruken av ordet «minne» (engelsk: «memory» ) istedenfor «lagerenhet» (engelsk: «storage») stammer fra von Neumann.
Kalvøyafestivalen
Kalvøyafestivalen var en musikkfestival som ble arrangert på Kalvøya i Bærum. Festivalen hadde sitt utspring i miljøet rundt Viseklubben Hades på Kunstsenteret på Høvikodden. Festivalen ble startet av Sten Randers Fredriksen i 1971. Fra 1977 overtok Paul Karlsen som festivalsjef, en stilling han beholdt resten av festivalens levetid. Siste festival ble arrangert 1997.
John von Neumann
IAS-maskinen
Etter krigen fikk von Neumann tilbud om å bygge opp en gruppe i datateknologi ved Massachusetts Institute of Technology, men til tross for at IAS ikke hadde annen laboratorievirksomhet, valgte han likevel å bli værende ved IAS. Her ledet han et større prosjekt for å bygge en ny datamaskin, i dag kalt IAS-maskinen. Også Goldstine startet i ny stilling ved IAS for å delta i prosjektet. En annen viktig bidragsyter ble matematikeren Arthur Burks, som hadde arbeidet med bygging av ENIAC. IAS-maskinen tok seks-sju år å bygge, fra 1945 til 1951/52.
Kalvøyafestivalen
(I 1999 ble den aller første Øyafestivalen arrangert på Kalvøya. Men den har ingen forbindelseslinjer til gamle Kalvøyafestivalen)
John von Neumann
IAS-maskinen
Sommeren 1946 ble det ved Moore School of Electrical Engineering, der ENIAC-maskinen var bygget, arrangert det som regnes som det første kurs i konstruksjon av digitale datamaskiner. Både Goldstine og von Neumann var inviterte som forelesere. Kurset ble startskuddet på aktiviteter ved en rekke forskningsinstitusjoner for å bygge datamaskiner.
Kalvøyafestivalen
Det store gjennombruddet for festivalen kom i 1973 da Frank Zappa og hans Mothers of Invention toppet plakaten. Av andre internasjonale storartister kan nevnes blant annet Bob Dylan, Iggy Pop, Peter Gabriel, Carlos Santana, Eric Clapton, Van Morrison, Leonard Cohen, Bob Geldof, Rage Against the Machine, U2, Nirvana, Neil Young, Chicago, Bad Religion, Pearl Jam (1993), Jackson Browne, Violent Femmes, David Bowie (1997), Fairport Convention, Steeleye Span, The Ramones, Soundgarden, og Faith No More.
John von Neumann
IAS-maskinen
IAS-prosjektet var langt på vei finansiert av militære, men hadde ellers ikke offentlig støtte. Prosjektet var fritt til å publisere alle resultat, og maskintegninger og rapporter ble distribuert åpent til andre universitet og forskningsinstitusjoner. Dette førte til bygging av en rekke maskiner bygd over de samme prinsippene, inkludert IBMs første stormaskin, den såkalte 701-maskinen. Sammen var Goldstine og von Neumann viktige pådrivere for å gjøre datateknologi til et akademisk forskningstema. De første prinsippene for programmering ble formulert av de to, og de introduserte blant annet bruken av subrutiner og flytskjema.
Spillteori
I 1944 ga von Neumann sammen med økonomen Oskar Morgenstern ut boka Theory of Games and Economic Behavior. Denne regnes som startskuddet til det fagfeltet som i dag kalles spillteori, studiet av strategisk beslutningsteori. Innholdet var basert på arbeid av von Neumann fra 1928, publisert under tittelen «Zur Theorie der Gesellschaftsspiele» eller «Teori for selskapsspill».
Kalvøyafestivalen
Nirvana inviterte med seg da relativt ukjente Teenage Fanclub til å spille på festivalen i 1992. Pearl Jam skulle spille i 1992, men måtte avlyse. De spilte på festivalen året etter.
Dahme (elv)
Dahme er en elv i Brandenburg i Tyskland og en av sideelvene til Spree fra venstre med en lengde på 95 kilometer. Elven har sitt utspring nær byen Dahme og renner nordover gjennom byene Märkisch Buchholz og Königs Wusterhausen. Dahme munner ut i Spree ved Köpenick, som er en del av Berlin.
John von Neumann
Spillteori
I et appendiks i 1947-utgaven presenteres nytteforventningsteoremet, et teorem som har anvendelse i moderne økonomi.
Cellulære automater
Mens de samarbeidet ved Los Alamos laget Stanisław Ulam og von Neumann sammen begrepet cellulær automat, en diskret modell som består av et regulært gitter der hver rute kan inneha et endelig antall tilstander. Tilstandene vil endre seg over tid, og et sett av regler bestemmer hvordan hver rute vil vekselvirke med naborutene når tilstandene endrer seg. Modellen kan brukes til å studere mange fenomen i naturen.
Von Neumann konstruerte de første eksemplene på selv-replikerende automater med papir og blyant. Termen von Neumann-maskin henviser også til selv-repliserende maskiner. Von Neumann beviste at den mest effektive måten gruvedrift kunne drives på i stor skala, som å grave ut en hel måne, eller asteroidbelte, er gjennom bruken av selv-repliserende maskiner, for å dra fordel av disse mekanismenes eksponentielle vekst.
Numeriske metoder
I årene etter andre verdenskrig hadde von Neumann og Goldstine sammen dannet en gruppe som kunne designe og bygge IAS-maskinen, og de hadde også utviklet prinsipper for programmering. I tillegg var det klart at det ville trenges nye matematiske algoritmer for bruk på den ferdige datamaskinen. Et viktig spørsmål var om maskiner ville være nøyaktige nok, eller om akkumulering av avrundingsfeil ville gjøre resultatet ubrukelig. Både von Neumann og Goldstine var spesielt interessert i å finne metoder for numerisk inversjon av store matriser, slik at en kunne løse lineære ligningssystem med mange ukjente. Von Neumann var så opptatt av dette problemet at fru von Neumann ga hunden i familien navnet «Inversion».
Sammen med Valentine Bargmann og Deane Montgomery ga von Neumann i 1946 ut en rapport som drøftet alternativer til Gausseliminasjon for matriseinversjon. Her opptrer kanskje for første gang sammenligning av algoritmer ved å telle operasjoner involvert for å løse et problem. Antall operasjoner vil være et mål for arbeidsmengden involvert.
I 1947 publiserte von Neumann og Goldstine sammen artikkelen som regnes som det første bidraget til moderne numerisk analyse, der bruken av datamaskiner er en grunnleggende forutsetning. Artikkelen presenterer en feilanalyse for Gausseliminasjon, som viser at avrundingsfeilen vil være begrenset under nokså generelle vilkår. Numerisk stabilitet ble brukt som begrep for at alle typer feil som kunne oppstå i beregningene var kontrollerbare. Matrisenormer ble første gang brukt som verktøy for feilanalyse. En formell modell for flyttallsaritmetikk ble innført, som basis for feilanalysen, og i dag gjenspeiles denne modellen i IEEEs standard for flyttallsaritmetikk. Artikkelen viste også nytten av å bruke dobbelpresisjonsaritmetikk for å øke nøyaktigheten i resultatet.
Donald Knuth henviser til von Neumann som oppfinner av den velkjente «Merge Sort»-algoritmen.
Andre områder
Han laget forkortelsen «MAD» (Mutually Assured Destruction eller «gjensidig sikret ødeleggelse»), som betegnelse på den amerikanske atomvåpenstrategi under den kalde krigen.
Von Neumann hadde et svært skarpt sinn og nær perfekt hukommelse. Han var svært utadvendt og elsket å drikke, danse og ha det gøy. Han var svært glad i vitser og humor.
I fra 1951 til 1953 var von Neumann formann i American Mathematical Society.
Siste leveår
I 1955 utnevnte president Dwight D. Eisenhower von Neumann til medlem i Atomic Energy Commission. Kommisjonen hadde som ansvar å finanisere, planlegge og kontrollere kjerneteknologi, både til militær og sivil bruk.
Bare få måneder etter utnevningen til Atomic Energy Comission ble von Neumann diagnostisert med kreft. Året etter ble han tildelt Enrico Fermi-prisen, en pris som deles ut for livslang innsats i utvikling, bruk og produksjon av energi. I 1956 fikk han også den sivile utmerkelsen Frihetsmedaljen.
Den siste levetiden ble von Neumann behandlet ved det militære sykehuset Walter Reed Army Medical Center i Washington, D.C.. Han var militært bevoktet, slik at han ikke skulle røpe hemmeligheter under tung medisinering. Han døde 8. februar 1957 og er gravlagt i Princeton i New Jersey.
Priser
«John von Neumann Theory Prize» er en pris som deles ut av Institute for Operations Research and Management Science (INFORMS, tidligere TIMS-ORSA). Prisen blir gitt til en person, eller noen ganger en gruppe, som har gjort fundamentale bidrag over lengre tid til teori for operasjonsanalyse.
Prisen IEEE John von Neuman Medal deles ut årlig av IEEE for «utmerket arbeid i datamaskin-relaterte vitenskaper og teknologi.»
«John von Neumann Prize» er den høyeste utmerkelsen utdelt av Society for Industrial and Applied Mathematics. Prisen har blitt delt ut siden 1959 for «outstanding and distinguished contributions to the field of applied mathematical sciences and for the effective communication of these ideas to the community».
Impossible Remixes
Impossible Remixes er et remixalbum av den australske sangeren Kylie Minogue, utgitt av Mushroom Records den 10. august 1998 i Australia. Albumet inneholder remixer av sanger fra Minogues sjette studioalbum Impossible Princess (1997). I motsetning til remiksalbumet Mixes (1998) inneholder Impossible Remixes en remix av «Breathe» som ikke er med på den britiske utgivelsen.
Tramp og trall II
Tramp og trall II er et musikkalbum med Johannes Kleppevik, utgitt i 1980.
Liste over norske fjelltopper med størst sekundærfaktor
Liste over fjelltopper i Norge med størst sekundærfaktor er en rangert liste over fjelltopper med den største horisontale avstanden til nærmeste høyereliggende punkt. Fjell på Svalbard og Jan Mayen er ikke med i denne oversikten.
Galdhøpiggen har som det høyeste fjellet i Skandinavia naturlig nok den største sekundærfaktoren: Det nærmeste høyereliggende fjellet ligger i Høye Tatra i Slovakia, 1568 km fra Galdhøpiggen. Som kontrast kan nevnes at Norges nest høyeste fjell, Glittertinden, ikke er på denne lista fordi toppen bare ligger 13 km fra det nærmeste fjellet som er høyere, nemlig Galdhøpiggen.
Sekundærfaktorene i nedenstående tabell er beregnet med flere desimaler, men avrundet til nærmeste hele kilometer. Usikkerheten i verdiene er av størrelsesorden 100 meter. Dette innebærer at samtlige oppgitte sifre i sekundærfaktorverdiene er gyldige. Desimalene etter komma (som ikke er oppgitt fordi usikkerheten er rundt 100 m) er benyttet til å rangere verdiene. Dersom forskjellen mellom to verdier er mindre enn usikkerheten, er åpenbart rangeringen usikker. Rangeringen i områder av tabellen med mange verdier per km bør derfor benyttes med forsiktighet.
Formelt regnes Svalbard og Jan Mayen til Norge. De har fjell med høy sekundærfaktor. Usikkerheten i disse verdiene er større. De nærmeste høyere fjellene ligger på Grønland.
Groceries Code Adjudicator
Groceries Code Adjudicator (GCA) er en britisk tilsynsmyndighet som regulerer forholdet mellom supermarkeder og deres leverandører. GCA ble opprettet gjennom en særlov i 2013 og har status som et uavhengig forvaltningsorgan under Department for Business, Innovation and Skills.
GCAs hovedoppgave er å håndheve forskriften Groceries Supply Code of Practice, som gir regler for god handelsskikk i dagligvarebransjen.
Bayuquan
Bayuquan (kinesisk: 鲅鱼圈区) er et bydistrikt i byprefekturet Yingkou i den kinesiske provinsen Liaoning.
Administrative enheter
Subdistrikter:
Storkommuner:
Jernbane
Hada-banen, en høyhastighetsbane åpnet i 2012, går gjennom området fra Harbin til Dalian.
Landshut
Landshut er en by i den tyske delstaten Bayern, i det sydlige Tyskland. Landshut er forvaltningssentrum i Regierungsbezirk Niederbayern.
Don’t Rock the Jukebox
Don't Rock the Jukebox er et countryalbum (studioalbum) av Alan Jackson utgitt på Arista Nashville den 14. mai i 1991. Albumet fulgte opp suksessen med Here in the Real World fra 1990 og ble en ny stor suksess.
Klaus-Jürgen Wrede
Klaus-Jürgen Wrede (født 1963) er en tysk spilldesigner og spillforfatter.
I 2001 vant han de to store tyske spillprisene, blant annet Spiel des Jahres, med «Carcassonne», et spill som kombinerer taktiske utfordringer med enkelhet og tempo.
Wrede er utdannet innen musikk ved Universitetet i Köln, og studerte senere teologi.
Laobian
Laobian (kinesisk: 老边区, pinyin: Lǎobiān Qū) er et bydistrikt i byprefekturet Yingkou i den kinesiske provinsen Liaoning.
Det har et areal på 305 km² og teller 130 000 innbyggere (2004).
Administrative enheter
Subdistrikter:
Storkommuner:
M. S. Pedersens vei (Tønsberg)
M. S. Pedersens vei er en 85 meter lang gate på Solvang i Tønsberg, mellom Trudvangveien og Severin Kjærs vei. Ingen eiendommer har adresse i gaten.
Here in the Real World
Here in the Real World er et countryalbum (studioalbum) av Alan Jackson utgitt på Arista Nashville den 27. februar i 1990. Albumet var Jacksons debutalbum for Arista og ble en stor suksess. I 1987 kom Jacksons debutalbum New Traditional ut på Americana Records, men dette var ingen suksess.
M26 (motorvei)
M26 er en motorvei i Kent, England. Den er en kort forbindelsesvei mellom M25 ved Sevenoaks og M20 ved Wortham.
Black Pearl
Black Pearl var opprinnelig et handelsskip ved navn «Wicked Wench», og seilte under beskyttelse fra Det britiske ostindiske kompani. En dag gir Lord Cutler Beckett kapteinen (Jack Sparrow) beskjed om å hente en verdifull 'last' fra Afrika, og levere den til De vestindiske øyer i Karibia. Når Jack oppdager at "lasten" er slaver, returnerer han til Afrika for å sette dem fri. På grunn av dette angriper og senker Beckett og hans menn Sparrows skip. Jack Sparrow inngår så en avtale med Davy Jones, om at hvis skipet blir hevet, så skal Jones etter 13 år få sjelen hans.
M26 (motorvei)
I den vestlige enden av M26 er det ingen avkjøring fra motorveien, som går rett inn på M25. Bilister som kommer inn på M26 fra M20 må derfor kjøre nesten 29 km før de kommer til en avkjørsel, noe som er den lengste avstanden mellom avkjørsler på noen motorvei i Storbritannia.
Black Pearl
I to år var Black Pearl styrt av kaptein Jack Sparrow. Skipet og dets mannskap var på vei til den mystiske Isla de Muerta, hvor det ifølge legenden befinner seg en stor skatt. Kapteinen og mannskapet ble enige om å dele byttet likt, men førstestyrmann Hector Barbossa mente at en lik fordeling også inkluderte viten om skattens beliggenhet. Jack gikk med på dette, og like etter ledet Barbossa et mytteri mot kapteinen, og forlot ham på en øde øy. Det gikk mange år før Jack Sparrow klarte å ta tilbake skipet sitt.
Mannskap
パイレーツ・オブ・カリビアンの艦船
Fantomet 1964
1964 var det første året tegneserien Fantomet ble utgitt i bladform i Norge. Det kom ut totalt seks blader i 1964, med én historie i hver. Tre av historiene var skrevet og tegna av Bertil Wilhelmsson, mens de tre andre var avisstriper fra USA skrevet av Fantomets skaper Lee Falk, og tegna av Wilson McCoy. Alle forsidene ble tegna av Rolf Gohs.
Stampemølle
En stampemølle eller bare stampe i kortform er et anlegg til bearbeiding av tøy og skinn. Slike fantes det mange av rundt omkring i bygdenorge på 17 - og 1800-tallet.
Teknikk og sammenheng
Stamping er en del av den gamle tekstilproduksjonen. Vevd vadmelstøy må stampes som en del av etterbehandlingen av tøyet. Når stoffet ble tatt av veven var det stivt og hardt. Tovingen gjorde vadmelsvevd tøy mykt og gjorde at det holdt godt på varmen.
Stampa fungerer slik at vannhjulet driver en aksling. Denne løfter opp flere stokker som slippes ned i et trau eller et lagget trekar. I trauet ligger tekstilene i varmt såpevatn og blir tova av stokkene som hamrer ned på dem.
En eldre metode for stamping var å bruke føttene, men det var tungt arbeid.
En stampemølle kunne være en del av et fargerverksted.
Stampemøllene lå alltid ved fossefall, der vannkraft kunne utnyttes. Bare i noen få tilfeller er stampemøller bevart. Flere er rekonstruert i nyere tid.
Rekonstruksjoner
Stampa fra Gjengedalen er en av to som ble satt opp i Gjengedalen i Hyen.
Rekve Mylna i Voss kommune ble fredet i 1978 og har fungert som kornmølle og vadmelsstampe. I Setesdal er en stampemølle gjennoppført i nyere tid. Norsk Folkemuseum satte i 1936 opp en stampe fra Jøssvoll i Stordal på Sunnmøre. Denne stampa har igjen blitt kopiert og er satt opp igjen på plassen den ble hentet fra.
Stedsnavn
Noen stampemøller har gitt stedsnavn til en lokalitet eller et område. Stampesletta på Lillehammer er kanskje det best kjente. I Barbudalen i Arendal er det et hus som kalles for Stampa, like nedenfor Langsæ mølle; to andre steder i kommunen finnes navnet Stampefoss. Også Kristiansand hadde sin stampemølle. Vannmagasinene for stampemølla, som også en tid var byens drikkevannskilde ligger i Baneheia like utenfor Kvadraturen, sentrum av byen og heter Første-, Andre- og Tredje Stampe.
Stampemøller ble også brukt i tidlig papirindustri.
Tom Ketchum
Thomas Edward Ketchum, kjent som Black Jack Ketchum (født 31. oktober 1863, henrettet ved hengning 26. april 1901) var en amerikansk cowboy og kriminell. Han drev med ran og annen kriminalitet sammen med blant andre Butch Cassidy og Sundance Kid, de tilhørte gjengen Hole in the Wall Gang.
Ferry Corsten
Ferry Corsten (født 4. desember 1973 i Rotterdam i Nederland) er en nederlandsk artist, DJ og musikkprodusent hovedsakelig i trancesjangeren.
Karriere
Ferry Corsten startet sin musikkarriere i 1989 og slo for alvor gjennom i 1999 med hitsingelen Out of the Blue. Populariteten førte til samarbeid med etablerte navn som Tiësto, og duoen ga ut flere hits under navnet Gouryella. I 1999 ble han kåret til årets produsent under Ericsson Muzik Award i London. Året etter fikk han pris for beste remix for sin versjon av Samuel Barbers «Adagio For Strings» under Dancestar 2000-utdelingen.
Ferry Corsten står bak plateselskapene Tsunami Records og Flashover Recordings og deltok i produksjonen av Trance Nation-serien.
Egne utgivelser som Fire, Rock Your Body Rock, Punk og Watch Out har vært gjengangere på hitlister i flere land, mens han også er kjent for remixer av artister som U2, Duran Duran, Faithless og Moby.
Corsten er også en av mange produsener som har plateslipp under forskjellige alias. Han har for øyeblikket gitt ut materiale under følgende navn: 4x4, A Jolly Good Fellow, Albion, Bypass, Cyber F, Dance Therapy, Digital Control, Eon, Exiter, Ferr, Firmly Underground, Free Inside, Funk Einsatz, Kinky Toys, Moonman, Party Cruiser, Ransom, Pulp Victim, Raya Shaku, Sidewinder, System F, The Nutter og Zenithal.
Han har også gjort en del samarbeidsprosjekter under forskjellige alias: Alter Native, Blade Racer, Discodroids, Double Dutch, Elektrika, Energiya, FB, Fernick, Gouryella, Mind To Mind, Nixieland, Penetrator, Project Aurora, Roef, S.O.A, Scum, Selected Worx, Sons Of Aliens, Soundcheck, Spirit Of Adventure, Starparty, The Tellurians, Veracocha og Vimana.
Memmingen
Memmingen er en by i den tyske delstaten Bayern, i det sydlige Tyskland.
Sagene ring
Sagene ring var en trikkelinje i Oslo. Den hadde rutenummer O, og ble åpnet i 1916 og nedlagt i 1954. Linjen fra Stortorvet til Sagene via Ullevålsveien ble åpnet i 1899. En kortere strekning ble trafikkert frem til 1998.
Linjen fulgte en trasé fra trikkestallene bak Sagene kirke langs Nordre gravlund, Geitmyrsveien‚ Colletts gate, Ullevålsveien, Akersgata, Karl Johans gate, over Stortorvet, Storgata, Thorvald Meyers gate, Bentsebrua til Sagene. Strekningen mellom Sagene og Storgata trafikkeres i dag av bussrute 37, mens strekningen mellom Sagene og Thorvald Meyers gate, som ble trafikkert av trikk frem til 1998, i dag trafikkeres av bussrute 20. Strekningen mellom Torshov og Stortorvet over Grünerløkka trafikkeres av trikk.
Det moderne Sagene ring
Etter at trikkelinjen ble nedlagt og de store vognhallene ikke lenger hadde noen funksjon ble det bygget tre borettslag og ett boligsameie i leilighetskomplekser på skiftetomten og etablert  næringsvirksomhet i de gamle trikkestallene. De gamle trikkestallene sto ferdig i 1899, men ble 100 år etter modernisert og omgjort til moderne kontorlokaler. I årene 1996-1998 ble boligenhetene reist rundt de gamle trikkestallene og rommer til sammen ca. 250 leiligheter fordelt på 4 enheter.
Linjekart
Mørkeblå linjeavsnitt trafikkeres idag (2007), lyseblå avsnitt er nedlagt.
Christa Päffgen
Christa Päffgen, mest kjent under pseudonymet Nico (født 16. oktober 1938 i Köln, Nordrhein-Westfalen, død 18. juli 1988 på Ibiza, Spania) var en tysk sangerinne og låtskriver, modell og skuespillerinne.
Karriere i musikk
I 1965 spilte Nico inn sin første singel, «I'm Not Sayin» på Andrew Loof Oldhams plateselskap Immediate. I New York ble hun kjent med Andy Warhol, og hun fikk en rolle i hans film The Chelsea Girls. Gjennom Warhol fikk hun også kontakt med bandet The Velvet Underground, og dets debutalbum The Velvet Underground and Nico fra 1967 bærer preg av Nicos karakteristiske dype alt-stemme og tyske aksent. Under samarbeidet med Velvet Underground, hvor hun aldri var offisielt medlem, fikk hun også kontakt med John Cale, som sammen med Lou Reed utgjorde stambesetningen. Cale fikk betydelig innflytelse på hennes karriere. Begge forlot bandet i 1968, og Cale produserte hennes debutalbum Chelsea Girl, som ble innspilt i 1967 og inneholdt låter av blant annet Bob Dylan, Tim Hardin, Lou Reed, Jackson Browne og John Cale selv. Cale fortsatte som produsent på LP-en The Marble Index året etter, hvor Nico fjernet seg fra den mer romantiske pop-stemningen i det første albumet. Også Desertshore og The End ble produsert av Cale.
Under innflytelse av frontfiguren Jim Morrison i Doors, som bidro til sangmaterialet hennes ble Nicos musikk stadig mindre konvensjonell, men samtidig ble den kommersielle suksessen også mindre. Hun spilte blant annet på et indisk tråorgel. «Det er et kunstprodukt. Man kan ikke pakke inn selvmord,» var Cales kommentar til The Marble Index' mangel på kommersiell suksess.
I 1974 ga hun ut albumet The End..., der tittelsporet er en dyster versjon av en av Morrisons sanger. Heller ikke denne LP-en fikk større kommersiell suksess. Ikke desto mindre har Nico fått en betydelig innflytelse etter sin død, også fordi en rekke kjente musikere – deriblant Brian Eno og Phil Manzanera fra Roxy Music – hadde gjesteopptredener på albumene hennes. Denne innflytelsen er merkbar blant annet i goth-kulturen og -musikken.
Karriere som modell
Nico ble først kjent som modell for ulike internasjonale moteblader. Som ung jente flyttet hun til Paris hvor hun traff den kjente fotografen Tobias, som gav henne kallenavnet Nico etter sin tidligere venn, filmskaperen Nikos Papatakis. Nico arbeidet for magasinene Vogue, Tempo, Vie Nuove, Mascotte Spettacolo, Camera, ELLE og andre motemagasiner som eksisterte på slutten av 1950-tallet.
Dødsfall
Den 19. juli 1988 ble hun skadet på en sykkeltur mens hun var på ferie på Ibiza. Hun fikk et slag mot hodet og ble bragt til sykehus, hvor de konstaterte at hun hadde fått en kraftig hjerneblødning. Hun døde samme dag.
Kempten (Allgäu)
De nærmeste nabolandene er Østerrike, Liechtenstein og Sveits, bare en times tid unna. Dette gjelder også storbyen München. Området i sør tiltrekker seg mange turister hvert år. Spesielt populært er det å sykle, gå turer, svømme, spille golf og stå på ski.
Ved at byen ble nevnt av den greske geografen Strabo, har denne byen det eldste skrevne bevis fra en tysk by.
I Det tysk-romerske rike, nærmere bestemt fra 1289 til 1803, var Kempten en riksby. Den var dessuten sete for ett av rikets fire fyrsteabbedier (se Kempten fyrsteabbedi).
I 1978 ble byen en universitetsby.
En uke i månedskiftet april-mai finner man den årlige jazz-festivalen som huser internasjonale band og solo-artister. Ellers tilbyr byen teater, festivaler, konserter og utendørs kino (i sommermånedene). Hele året er det store konserter i bigBOX, og rundt juletider er det – som i mange tyske byer – julemarked.
I lag
I lag er et musikkalbum med Four Jets, utgitt i 1988.
Welhavens vei (Tønsberg)
Welhavens vei (1-29, 4-16) er en 500 meter lang gate på Solvang i Tønsberg. Den er oppkalt etter Johan Sebastian Cammermeyer Welhaven (1807-1873).
Welhavens vei 14-16 er Habiliteringssenteret til Sykehuset i Vestfold, som blant annet behandler Cerebral parese-rammede.
København katolske bispedømme
København bispedømme er et katolsk bispedømme som omfatter hele Danmark samt Færøyene og Grønland. Det bor 36 600 registrerte katolikker i bispedømmet, noe som utgjør en andel på 0,7 % av den totale befolkningen. Imidlertid regner man med at det lever et større antall katolikker i landet som ikke er medlemmer av kirken. Totalt er antallet katolikker i Danmark estimert til ca. 100 000.
A Lot About Livin’ (And a Little ’bout Love)
A Lot About Livin' (And a Little 'bout Love) er et countryalbum (studioalbum) av Alan Jackson utgitt på Arista Nashville den 9. oktober i 1992. Albumet fulgte opp suksessen med Don't Rock the Jukebox fra 1991 og ble nok en suksess for Jackson, om enn ikke like stor som for de to første albumene.
København katolske bispedømme
Historie
Danmark ble kristnet på 900-tallet. Landet lå den gang på det kirkelige plan under erkebiskopene av Hamburg-Bremen, som opprettet ni bispedømmer i Danmark:
Lund ble i 1104 opphøyet til erkebispedømme. Det innebar at de danske bispedømmene ble løst fra Hamburg-Bremens kirkeprovins og lagt som suffraganer under Lund. Inntil Nidaros og Uppsala ble opphøyet til erkebispedømmer i 1152 respektive 1164, var også de norske og svenske bispedømmene underlagt Lund erkebispedømme. Erkebiskopen av Lund ble omtalt som Nordens primas – en ærestittel som formelt ga ham høyere rang enn Nidaros' og Uppsalas erkebiskoper, men uten at dette hadde praktisk betydning.
Kong Valdemar II opprettet med Lyndanisse (Tallinn) bispedømme i Dansk Estland et tiende dansk bispedømme i 1219. Selv om det i 1346 ble innlemmet i De tyske riddernes ordensstat, forble det et suffraganbispedømmet av Lund.
Reformasjonen begynte å spre seg i Danmark fra 1521 og vant frem i en ublodig prosess i løpet av 1530-tallet. Kong Christian III brøt i 1536 endelig med den katolske kirke. De evangelisk-lutherske biskopene ble fra nå av utnevnt av kongen, ikke paven. Bispedømmene (og de fleste klostre) fortsatte å eksistere som Den danske kirkes bispedømmer, men ble av paven betraktet som oppløst. Danmark ble derfor lagt til det apostoliske vikariat i nord.
Etter at andelen katolikker hadde begynt å øke igjen på 1800-tallet, opprettet paven i 1868 et apostolisk prefektur for Danmark (Apostolica Praefectura Daniae), som ble utskilt fra det apostoliske vikariat i nord. Prefekturet omfattet også Færøyene og Grønland, som før reformasjonen hadde hørt til Nidaros’ kirkeprovins. Det apostoliske prefektur Danmark ble opphøyet til apostolisk vikariat i 1892 (Apostolicus Vicariatus Daniae) og til bispedømme i 1953, samtidig med Oslo og Stockholm katolske bispedømme.
Internasjonale forbindelser
Biskopen av København er medlem av den nordiske bispekonferansen. De nordiske landene har også en felles nuntius med sete i Stockholm, som siden 2008 er Emil Paul Tscherrig.
Fürth
Fürth er en by i den tyske delstaten Bayern, i det sydlige Tyskland.
Distriktet der byen ligger kalles Mittelfranken. Fürth, Nürnberg og Erlangen danner sammen med mindre byenheter et av Bayerns 23 storbyområder og en av Tysklands 11 Metropolregioner. Byen feirer sitt 1000-årsjubileum i 2007. Fürth hadde i november 2006 113 719 innbyggere.
Geografi
Den historiske bykjernen ligger øst og sør for elvene Rednitz og Pegnitz. Disse flyter sammen til elva Regnitz nordvest for den gamle bydelen. På vestsiden av byen ligger et stort skogsområde kalt Fürther Stadtwald. Byen har vokst sammen med Nürnberg mot øst mens nord for Fürth ligger byen Erlangen.
Historie
Første gang bosettingen Fürth ble omtalt var 1. november 1007 da keiser Heinrich II donerte sin eiendom i Fürth til den nyinnsatte biskopen i Bamberg. Navnet Fürth er avledet av det tyske ordet "Furth" (vadested) og henviser til de første som slo seg ned ved vadestedet ved elva Rednitz. Byen fikk etterhvert handelsrettigheter, men disse ble overført til Nürnberg under keiser Heinrich III.
Fra 1062 fikk Fürth tilbake handelsrettighetene, men da var allerede Nürnberg blitt en større og mer betydningsfull by enn Fürth. I de etterfølgende århundrene ble byen styrt fra ulike hold som biskopen i Bamberg, fyrstedømmet i Ansbach og byen Nürnberg. Byen forble liten med en befolkning på mellom 1000 og 2000. Først på slutten av 1700-tallet passerte folketallet 10 000.
Under tredveårskrigen (1618–1648) ble byen nesten utslettet av brann.
Den første jernbanestrekningen i Tyskland (Bayerischen Ludwigsbahn) ble åpnet mellom Nürnberg og Fürth 7. desember 1835.
Økonomi og infrastruktur
I 1914 opprettet 3. Bayerske Armekorps en flyplass i utkanten av byen. Etter første verdenskrig ble den Fürth-Nürnberg internasjonale flyplass. Nürnberg tok over ansvaret for flyplassen i 1928 og den ble da kalt Nürnberg-Fürth helt fram til 1933 da sivil luftfart ikke lenger fikk operere fra flyplassen. Flyplassen ble senere erstattet av den nye internasjonale flyplassen som ligger i Marienberg i Nürnberg.
Etter andre verdenskrig okkuperte de allierte byen og US Army hadde store styrker stasjonert i byen helt fram til 1993. En del av bygningsmassen ble deretter omgjort til boliger.
Kjente personer
Disse kjente personene er født i Fürth:
Aremark
Aremark er en kommune i landskapet Østfold i Viken fylke på Østlandet i Norge. Den grenser mot Sverige i øst. Ellers omgis den av de norske kommunene Marker i nord, Rakkestad i nordvest og Halden i vest/sørvest.
Haldenvassdraget strekker seg gjennom kommunen. Det er rundt 700 hytter i kommunen.
Folkeetymologien kobler navnet til den ene av to søstre, Ida og Ara, som stelte i stand hver sin bygd i grenseskogene. Trolig stammer navnet fra sammenkoblingen av navnet på sjøen Are og Mark som betyr skog.
Kommunen har sin egen idrettsforening, Aremark IF. De to mest populære sportene foreningen tilbyr er fotball og friidrett. Fotballseksjonen består av følgende lag G13/14, G12, G10, G9, G8, G7, J15/17, J13/14, J12, J10 og et A-lag. Kommunen har også egen svømmehall, som befinner seg i Furulund-anlegget. Dessuten tilbys BMX-bane, treningsbane med kastebur og to fotballanlegg, ett ved Furulund i sentrum, og ett i Bjørkebekk. Det finnes idrettstilbud for alle aldre. I tillegg til dette arrangeres det Elgfestival annenhvert år.
Tusenårssted
Aremarks tusenårssted er Furulund. Furulundområdet har samfunnshus med møterom og festsal, svømmehall og utendørs idrettsanlegg. Med umiddelbar nærhet til turløype, skole og sentrum blir stedet en naturlig møteplass for bygdefolket ved alle anledninger.
På stedet er det reist en Tusenårsportal i granitt, etter idé av Dag Due. Denne har inskripsjonen «I dag vil bli i går i morgen».
Kommunens tusenårstre ble plantet ved Aremark kirke.
Kommunestyrevalget 2015
Valgresultater:
Fremmøteprosenten i dette valget var 70,9%
Stikket
Stikket (originaltittel: The Sting) er en amerikansk film fra 1973 med Paul Newman og Robert Redford i rollene som to svindlere i 1930-tallets Chicago.
Om filmen
Stikket var inspirert av boken «The Big Con: The Story of the Confidence man» av lingvisten David W, Maurer (1940). Boken handlet om svindlere som lurte forretningsfolk og entreprenører på 20-og 30-tallet.
Dette var andre, og siste, gang Newman og Redford spilte sammen. Første gang, også da med George Roy Hill, var Butch Cassidy and the Sundance Kid. De to bevarte den humorfylte og lekne dynamikken fra den filmen.
Handling
Handlingen foregår i 1930, og begynner i Joliet, en by sørvest for Chicago. Tre bondefangere, Johnny Hooker, Joe Eirie og Luther Coleman, lurer Mottola, en løpegutt for den irske mafiaen, for $11 000. Hooker bruker opp sin del, $3000, på et lite kasino der croupieren blir hintet om å jukse. Da de tre svindlerne møtes, avslører Coleman at han skal trekke seg tilbake med sin sum, og anbefaler en skeptisk Hooker å oppsøke Henry Gondorff for å prøve seg på "Det store spillet". Mens Eirie og Hooker går gatelangs, blir Hooker overfalt av den korrupte politimannen William Snyder, som krever $2000 for å holde navnet til Hooker unna den hevngjerrige mafialederen Doyle Lonnegan. Hooker gir Snyder $2000 i falske sedler, og løper deretter for å advare Luther Coleman. Han er imidlertid for sent ute; Coleman er dyttet utenfor balkongen og ligger død på bakken. Eirie hadde ingen fått med seg at deltok.
På flukt fra Donnegans menn, oppsøker Hooker Gondorff, og finner ham sovende inne i en bordell med karusell, der han gjemmer seg for FBI. Hooker vekker ham, og sammen begynner de å planlegge å sette igang spillet på Lonnegan. Gondorff samler de viktigste menneskene i planleggingen av spillet, og de blir enige om "The wire", det vil si at de benytter seg av en bondefangerteknikk så gammel at sannsynligvis kjenner ikke Lonnegan til det. De setter opp en falsk hesteveddeløpsklubb og får med seg folk som vil være med - inkludert Joe Eirie. Deretter bestiller de en togreise fra New York til Chicago, slik at Gondorff kan spille poker med Lonnegan. Gondorff, under navnet Shaw, framstår som en vulgær og drikkfeldig bookie under pokerlaget. Han jukser bedre enn Lonnegan, og vinner $15 000. Da Lonnegan skal betale, oppdager han at lommeboken mangler. Den ble tidligere stjålet av Billie, horemammaen som har tatt vare på Gondorff.
På oppdrag fra «Shaw», kommer Hooker, med dekknavnet «Kelly» ettersom Lonnegan leter etter ham, for å hente pengene. Kelly forklarer til Lonnegan at han er blitt lurt av Shaw, og at lommeboken hans ble stjålet. Shaw blir først rasende, men spør så Kelly hvorfor han er illojal mot Shaw. Kelly forklarer at han vil ta over operasjonen til Shaw, og at han trenger Lonnegans hjelp. Han sier at han har en alliert, Wes Harmon, som hjelper til med å ordne slik at de vedder på hesteløp etter at løpet er over. Etter litt overtalelse er Lonnegan med. Lonnegan insisterer på å møte Harmon, og dermed må gruppen improvisere. Kid Twist spiller Harmon, som gir gode tips som gjør at Lonnegan tjener penger.
Hooker får videre problemer med Snyder, som har funnet ut at han er i Chicago. Han ble nesten tatt igjen, men kom seg unna. Han lykkes også i å rømme unna leiemorderne til Lonnegan - som altså leter etter Hooker uten å kjenne til «Kelly». Da Lonnegan får høre dette, ber han om at de setter den beste leiemorderen, Salino, på saken. Snyder blir selv tatt med til agent Polk i FBI, som sier at han er interessert i å ta Gondorff på fersken, og derfor får ikke Snyder gripe inn utover å få tak i Hooker. Hooker blir tatt med til FBIs lagerhus, og de tvinger Hooker til å samarbeide for å holde enken etter Luther Coleman ute av fengsel. Hooker insisterer på at FBI ikke skal gripe inn før Lonnegan er lurt.
Hooker lå med en dame som jobbet på den lokale kafeen, men da han våknet, var han alene. På vei til Gondorff møter han henne igjen, men hun blir skutt i hodet av en mann som forklarer til Hooker at hun er Loretta Salino, ansatt for å drepe ham. Da han flytter på liket hennes, ser Hooker skytevåpenet hennes. Han var ansatt av Gondorff for å passe på Hooker.
Sangüesa
Sangüesa er en småby i Navarra i Spania, 44,5 km fra Pamplona. Den er nær elven Aragón, og ligger ved pilegrimsveien til Santiago de Compostela. Den har vært et viktig hvilested for pilegrimer siden middelalderen, og har beholdt meget av sitt middelalderske preg.
Stikket
Handling
Da Snyder og Lonnegan er borte, reiser Gondorff og Hooker seg, mens alle ler av avslutningen. Polk er også en bondefanger, som har hjulpet Gondorff og Hooker i å få vekk Snyder og Lonnegan, som begge tror at Gondorff og Hooker er døde. Helt mot slutten tar de klubben fra hverandre. Gondorff sier at han må videre, og Hooker blir med uten å vente på sin del - som han uansett bare kommer til å kaste bort.
Haag-domstolen
Haag-domstolen kan være:
Who I Am
Who I Am er et countryalbum (studioalbum) av Alan Jackson utgitt på Arista Nashville 28. juni 1994. Albumet fulgte opp A Lot About Livin' (And a Little 'bout Love) fra 1992.
Eidetiker
Eidetiker er en person som kan oppleve tidligere inntrykk eller fantasier like detaljert og tydelige som reelle sanseinntrykk. Det blir ofte beskrevet som fotografisk minne eller hukommelse. Bildene som disse personene opplever blir projisert ut foran dem, men forveksles ikke med «virkeligheten». Fenomenet oppleves oftere blant barn enn hos voksne.
Kjente personer som er betegnet som eidetikere er Mozart og Nikola Tesla.